Pycnoplectus

Pycnoplectus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Små (ca. 2 millimeter lange), avlange biller med korte dekkvinger. På farge er de gjerne mer eller mindre rødbrunlige. De skiller seg fra de fleste andre køllebiller på sin slanke kroppsform. Hodet er omtrent firkantet med markerte bakhjørner, små, runde fasettøyne og groper i pannen. Antennene er middels lange og ganske kraftige, leddene bredere enn lange. De tre ytterste leddene danner en løs kølle, særlig det siste leddet er forstørret. Pronotum er omtrent så langt som bredt, med rundede sider, bredest litt foran midten. Det har gjerne noen små groper. Dekkvingene er rundede, glatte, uten punktstriper, og ganske korte. Bakkroppen er sylindrisk, beina ganske korte med tre-leddete føtter.

Levevis 
De kan blant annet finnes under barken på døde trær, i råtten ved og hule trær..

Utbredelse 
Slekten er utbredt i det østlige Nord-Amerika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Euplectini LeConte, 1862
 Slekten Pycnoplectus Casey, 1897
 Pycnoplectus cediosus Wagner, 1975
 Pycnoplectus congener (Casey, 1884)
 Pycnoplectus difficilis (LeConte, 1849)
 Pycnoplectus falcatus Wagner, 1975
 Pycnoplectus floridae
 Pycnoplectus imperfectus
 Pycnoplectus infossus (Raffray, 1904)
 Pycnoplectus interruptus (LeConte, 1849)
 Pycnoplectus linearis (LeConte, 1849)
 Pycnoplectus longipennis Casey, 1908
 Pycnoplectus parki Wagner, 1975
 Pycnoplectus sexualis (Casey, 1884)
 Pycnoplectus spinifer (Casey, 1884)

Eksterne lenker 
 bugguide.net - bildedatabase over nordamerikanske insekter 
 

Køllebiller
Biller formelt beskrevet i 1897
Dyr formelt beskrevet av Thomas Lincoln Casey